Mavlono Habib
Mavlono Habib (15–16-asr) – fors-tojik tilida ijod qilgan shoir. Nomi “Majolis un-nafois”ning uchinchi majlisida tilga olinadi. Alisher Navoiy uning Mashhad shahridan ekanligini aytib, quyi­dagi baytini keltiradi: Chi goʻyam, holi dil bo nozanini nozparvardam, Chu osori muhabbat zohir ast az chehrai zardam. (Mazmuni: Nozanin goʻzalimga dilim ahvolidan soʻzlab nima qilaman, axir sevgim izlari zaʼfaron yuzimdan (shundoq) koʻrinib turibdi-ku!)